Biologiske og faunistiske Iagttagelser over danske 
Slørvinger (Plecoptera). 
Af 
Hj. Ussing, Randers, 
I de sidste 3 Aar har jeg temmelig regelmæssig anstillet 
Undersøgelser over danske Slørvinger (Plecoptera), dels til Brug 
for det af Naturhistorisk Forening udgivne Værk ,,Danmarks Fauna", 
og dels fordi jeg nærer en levende Interesse for denne mærkelige, 
ældgamle, i Nutiden ret faatallige Insektorden"). 
Undersøgelserne er foretagne til forskellige Aarstider, men 
særlig i Vintermaanederne Januar, Februar og Marts paa de neden- 
for angivne Lokaliteter og paa Dybder af indtil 5 Meter.  Lokali- 
teterne er følgende: Gudenaa, med dens Tilløb Nørreaa ved Fladbro, 
ca. 3?/4 Km. fra Randers.  Hadstenaa eller Lilleaa, som falder ud 
i Gudenaa ved Langaa, ca. 15 Km. fra Randers. Lilleaa modtager, 
før den falder ud i Gudenaa, en kraftig strømmende Skovbæk fra 
Bidstrup Skove ved Lauerberg. En kort Beskrivelse af Gudenaa- 
dalen ved Randers turde være paa sin Plads her. 
Gudenaa passerer Vest Sydvest for Randers en smuk stor Dal- 
bund, ca. 2—3 Km. bred. Begrænset af ret anseelige Bakker be- 
staar denne Dalbund af flade Kærdrag (Enge) med en righoldig og 
frodig Vegetation?). Skønt Aaens Løb er jævnt, (Engenes Højde 
Vest for Randers angives til 1 m. over Havet), er Strømhastigheden 
1) Ifølge A. Handlirsch: ,Uber Relikte" (Verhandlungen der K. K. 
zoologisch-botanischen Gesellschaft Wien, Jabrgang 1909) udgør Ple- 
coptererne i vor Tid næppe mere end 0,01 ?/o af Insektfaunaen, medens 
de i Tertiærtiden udgjorde ca. 0,05%/0 og i Trias ca, 7,4 10. 
2) C. H. Ostenfeld: ,Vegetationen i og ved Gudenaaen nær Randers" 
(Botanisk Tidsskrift 26. Bind, 3. H. København 1905). 
: 15% 
